له‌ی باوه‌ته‌و، فازڵ ره‌ئوف وه‌رپرس لق ٢١ پارتی ك ئاماده‌ی ديداره‌گه‌ی بارزانی بوی و(شه‌فه‌ق نيوز)ئاگاداریب وی، وت: بارزانی ده‌سپيشخه‌رييگ ئه‌را چاره‌سه‌ر قه‌يران سياسی هه‌رێم ديرێد و باوه‌ڕ داشتگه‌ وه‌ قسه‌ی ميوانه‌يل و باس له‌وه‌ كردگه‌ ك وه‌ گوره‌ی توانا گشت هه‌وڵيگ بيه‌ێد ئه‌را هاوردنه‌وه‌ی بار ئاسايی و هه‌ر وه‌و خاتريشه‌ دانيشتنيگ ئه‌را گشت هيزه‌يل سياسی ساز ئه‌كا.
جی باسه‌، ره‌ئوف هه‌ميش وت: بارزانی له‌و ديداره‌ باس له‌وه‌يش كردگه‌ ك لايه‌نه‌يليگ هه‌ن گشت كيشه‌يگ ئه‌خه‌نه‌ بان بارزانی و ئويشن ئه‌گه‌ر بارزانی له‌ پۆسته‌گه‌ی نه‌مينێد قه‌يران كوردستان چاره‌سه‌ر ئه‌دێ و ئاماژه‌ وه‌يه‌يش كرد ك بارزانی وتگه‌: ئه‌گه‌ر سه‌رچه‌ماننم بدێده‌ چاره‌سه‌ر قه‌يرانه‌يل من ئاماده‌م ئه‌ڕای و ئه‌گه‌ريش كه‌سيگ تر هه‌س چاره‌سه‌ر قه‌يرانه‌گه‌ بكا من ده‌سميه‌تيشی ئه‌يه‌م.
